b'\n_START_ARTICLE_\nSamuelov napis\n_START_PARAGRAPH_\nSamuelov napis je napis na delno po\xc5\xa1kodovanem nagrobniku, katerega je leta 992/993 postavil kasnej\xc5\xa1i bolgarski car Samuel svojima star\xc5\xa1ema in bratu. Na njem so izpisana imena o\xc4\x8deta Nikolaja, matere Ripsimije Armenske in brata Davida._NEWLINE_Nagrobnik je trenutno shranjen v Narodnem arheolo\xc5\xa1kem muzeju v Sofiji, Bolgarija, kamor so ga pripeljali leta 1916 iz vasi Sv. German (Lerinsko, gr\xc5\xa1ko Agios Romanos) v bli\xc5\xbeini Prespanskega jezera v Gr\xc4\x8diji. Nagrobnik je visok 125-130 cm, \xc5\xa1irok 52-67 cm in debel 7-10 cm. Napis so rekonstruirali zgodovinarji Fjodor Uspenski, Jordan Ivanov in Nicholas Adontz.'